CELEX ID: 32010D0767
Publication Date: 2010-12-09

Document:
KOMISIJOS SPRENDIMAS
2010 m. gruodžio 9 d.
kuriuo iš dalies keičiamas Sprendimas C(2007) 2286 dėl pasiūlymų, susijusių su netiesioginiais veiksmais pagal Septintosios bendrosios programos (2007-2013 m.) specialiąją programą „Idėjos“, teikimo, vertinimo, atrankos ir paramos skyrimo procedūrų EMTT taisyklių priėmimo
(Tekstas svarbus EEE)
(2010/767/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1906/2006, nustatantį įmonių, mokslinių tyrimų centrų ir universitetų dalyvavimo Septintosios bendrosios programos veiksmuose ir mokslinių tyrimų rezultatų sklaidos taisykles (2007-2013 m.) (1), ypač į jo 16 straipsnio 3 dalį.
kadangi:
(1)
2007 m. birželio 6 d. sprendimu C(2007) 2286 Komisija priėmė pasiūlymų, susijusių su netiesioginiais veiksmais pagal Septintosios bendrosios programos (2007-2013 m.) specialiąją programą „Idėjos“, teikimo Europos mokslinių tyrimų tarybai ir susijusių vertinimo, atrankos ir paramos skyrimo procedūrų taisykles (EMTT taisyklės).
(2)
Komisija tas taisykles iš dalies pakeitė 2007 m. rugsėjo 27 d. sprendimu C(2007) 4429.
(3)
Atsižvelgiant į patirtį, įgytą paskelbus pirmuosius EMTT kvietimus teikti paraiškas 2007, 2008 ir 2009 m., ir į Europos Sąjungos teisės aktų pakeitimus arba į pakeitimus, kurių paprašė EMTT Mokslo taryba, Sprendimą C(2007) 2286 reikėtų atitinkamai iš dalies pakeisti,
PRIĖMĖ ŠĮ SPRENDIMĄ:
1 straipsnis
Sprendimu C(2007) 2286 priimtos pasiūlymų, susijusių su netiesioginiais veiksmais pagal Septintosios bendrosios programos (2007-2013 m.) specialiąją programą „Idėjos“, teikimo, vertinimo, atrankos ir paramos skyrimo procedūrų EMTT taisyklės pakeičiamos priede pateiktomis taisyklėmis.
2 straipsnis
1. Pasiūlymų, susijusių su netiesioginiais veiksmais pagal Septintosios bendrosios programos (2007-2013 m.) specialiąją programą „Idėjos“, teikimo, vertinimo, atrankos ir paramos skyrimo procedūrų EMTT taisyklės taikomos visiems po šio sprendimo įsigaliojimo paskelbtiems EMTT kvietimams teikti pasiūlymus.
2. Nepriklausomų ekspertų ir pagrindinių tyrėjų, pakviestų dalyvauti pokalbyje, skyrimo ir atlyginimo nuostatos, kaip nustatyta Komisijos priimtuose pavyzdiniuose skyrimo raštuose, taip pat Pasiūlymų, susijusių su netiesioginiais veiksmais pagal Septintosios bendrosios programos (2007-2013 m.) specialiąją programą „Idėjos“, teikimo, vertinimo, atrankos ir paramos skyrimo procedūrų EMTT taisyklių 3 skyriuje, B ir C prieduose, taikomos nuo šio sprendimo įsigaliojimo datos.
3 straipsnis
Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Priimta Briuselyje 2010 m. gruodžio 9 d.

EuroVoc Classification:
Level 1: 100158
100162
100144
Level 2: 100261
100174
100286
100176
100262
Level 3: 5769
5442
2914
2187
4415
2478
All Descriptors: 1439
2187
2924
3656
5237
5315
5383
5413
5769